Geart Brueckner Droege

Geart Brueckner Droege, yn de literatuer meast Geart B. Droege neamd en nei't it skynt ek wol Gerrit B. Droege, (Evanston (Illinois), 1925 - Columbus (Ohio), 27 maaie 1997) wie in Amerikaansk heechlearaar Dútsk, Nederlânsk en Frysk oan de Capital University yn Bexley, in foarstêd fan Columbus (Ohio). Hy wie in aktivist foar it Frysk yn 'e Feriene Steaten.

Droege wie fan 1969 oant 1974 associate professor en dêrnei heechlearaar. As earste joech hy in kursus modern Frysk oan in Amerikaanske universiteit. Yn 1971 kocht er de bibleteek fan dr. Jelle Hendriks Brouwer foar syn universiteit oan. Ek stalde er mei prof. Berend Joukes Fridsma in twatalich Frysk-Ingelsk wurdboek gear. Mei dyselde fierde er mei ek de redaksje fan Frisian News Items. Syn briefkerij is op 'e noed fan Tresoar.

 Keppeling om utens 
 Teksten fan Droege yn de DBNL

Kategory:Amerikaansk heechlearaar
Kategory:Amerikaansk taalkundige
Kategory:Amerikaansk tydskriftredakteur
Kategory:Wurdboekskriuwer
Kategory:Amerikaansk persoan fan Dútsk komôf
Kategory:Amerikaansk persoan fan Nederlânsk komôf
Kategory:Persoan berne yn 1925
Kategory:Persoan stoarn yn 1997